stanford-oval/wikipedia huggingface dataset:
993

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Viikingit tuhosivat Bamburgh'n linnan
Maahan osui poikkeuksellisen voimakas aurinkomyrsky joko vuonna 993 tai 994.
50-luvun sykkeessä

| 50-luvun sykkeessä Anita Hirvonen & La Strada |
| --- | --- | --- |

Studioalbumin tiedot
 Äänitetty : Millbrook Studios Helsinki
 Julkaistu: 1991
 Tuottaja(t): Juha Heininen & Pasi Rissanen
 Tyylilaji: iskelmä
 Kesto: 39.32
Anita Hirvosen muut julkaisut
| Anita Hirvonen 1989 | 50-luvun sykkeessä 1991 | Maitolavan prinsessa 1993 |
50-luvun sykkeessä on Anita Hirvosen studioalbumi. CD-versiossa on yksi kappale enemmän "Kuka kanalja varasti hääkellot" ja minuutti/sekunti luvut on laskettu CD-version mukaan.
Kappaleet

| --- | --- |
 LP Carina – 3.20  Hyvä on olla luonasi – 2.53  Lemmentuskissasi – 3.02  Manzanilla – 2.41  Mua lähemmäksi käy – 2.50  Musta Pekka – 2.56  Nicolasa – 2.47  Romantica – 4.24  Särkyneen toiveen katu – 3.21  Tie – 3.10  Vetoketju – 2.50  Vidita – 2.45 :  CD Carina – 3.20  Hyvä on olla luonasi – 2.53  Kuka kanalja varasti hääkellot – 2.33  Lemmentuskissasi – 3.02  Manzanilla – 2.41  Mua lähemmäksi käy – 2.50  Musta Pekka – 2.56  Nicolasa – 2.47  Romantica – 4.24  Särkyneen toiveen katu – 3.21  Tie – 3.10  Vetoketju – 2.50  Vidita – 2.45
Tuotanto

Juha Heininen – tuottaja, äänittäjä
Gunnar Wallin – layout
Marjatta Uskali – valokuvat
Pasi Rissanen – tuottaja
Aiheesta muualla

50-luvun sykkeessä discogs.com -sivustolla
3. divisioona

3. divisioona voi tarkoittaa seuraavia asioita:
Asevoimien yhtymät

Suomen 3. divisioona (1918–1939)
3. divisioona (talvisota)
3. divisioona (jatkosota)
Suomen 3. divisioona (1945–)
Saksan 3. jalkaväkidivisioona
Saksan 3. panssaridivisioona
Saksan 3. vuoristodivisioona
Urheilu

eri palloilulajien sarjajakojen 3. divisioonaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”3. Divisioona”, voi hakea sivunnimihaulla, laajalla sivunnimihaulla tai tekstihaulla.
330

| --- | --- |
Vuosisadat: 100-luku · 200-luku · 300-luku · 400-luku · 500-luku
Vuosikymmenet: 290-luku · 300-luku · 310-luku · 320-luku · 330-luku · 340-luku 350-luku · 360-luku · 370-luku · 380-luku · 390-luku · 400-luku
Vuodet: 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309 310 · 311 · 312 · 313 · 314 · 315 · 316 · 317 · 318 · 319 320 · 321 · 322 · 323 · 324 · 325 · 326 · 327 · 328 · 329 330 · 331 · 332 · 333 · 334 · 335 · 336 · 337 · 338 · 339 340 · 341 · 342 · 343 · 344 · 345 · 346 · 347 · 348 · 349 350 · 351 · 352 · 353 · 354 · 355 · 356 · 357 · 358 · 359 360 · 361 · 362 · 363 · 364 · 365 · 366 · 367 · 368 · 369 370 · 371 · 372 · 373 · 374 · 375 · 376 · 377 · 378 · 379 380 · 381 · 382 · 383 · 384 · 385 · 386 · 387 · 388 · 389 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409
Tapahtumia

Konstantinus Suuri otti Bysantin Itä-Rooman pääkaupungiksi.
Julius Stockhausen

Julius Stockhausen
Julius Stockhausen (1826 Pariisi – 1906 Frankfurt) oli saksalainen baritoni, kapellimestari ja kuoronjohtaja.
Stockhausenin isä oli harpisti ja säveltäjä ja äiti laulaja. Stockhausen oppi lapsena soittamaan eri soittimia. Hän sai koulutuksensa Pariisissa. Vuonna 1848 hän esiintyi Elias-oratorion tulkinnassa Baselissa, ja vuonna 1857 hän liittyi Pariisin Opéra-Comiquen palvelukseen. Hän piti Franz Schubertin Die schöne Müllerinin ensimmäisen julkisen esityksen Wienissä 1850-luvulla. Vuosina 1863–1867 Stockhausen johti Hampurin filharmonikkojen konsertteja ja samalla paikallista kuoroa. Vuosina 1874–1878 hän työskenteli Sternin lauluseuran johdossa Berliinissä. Hän opetti Hochin konservatoriossa (Frankfurt) vuosina 1878–1880 ja 1883–1884. Hänen välinsä konservatorion johdossa olleen Joachim Raffiin olivat tulehtuneet. Hän julkaisi kaksiosaisen oppimateriaalin laulajille vuosina 1886–1887.
Stockhausen kantaesitti esimerkiksi Robert Schumannin Dichterlieben vuonna 1861 Johannes Brahmsin säestämänä. Hän kantaesitti myös Schumannin koko teoksen Kohtauksia Goethen Faustista vuonna 1862 Kölnissä, vaikka kapellimestari Ferdinand Hiller olisi alun perin halunnut, että siitä esitettäisiin vain osia. Stockhausen oli tutustunut Hilleriin esiintyessään vuonna 1859 Clara Schumannin kanssa Lontoossa, jossa hän tapasi Hillerin, Jenny Lindin ja Pauline Viardot’n. Kesällä 1854 ensi kertaa tapaamansa Clara Schumannin kautta Stockhausen tutustui Brahmsiin ja Joseph Joachimiin.
Stockhausen teki useita resitaalikiertueita. Häntä pidettiin aikanaan yhtenä Schubertin Winterreisen ja muiden laulujen hienoimmista tulkeista. Johannes Brahms omisti hänelle säveltämiään lauluja.
Aarne Kallioniemi

Aarne Ilmari Kallioniemi, sukunimi vuoteen 1905 Jahnsson (22. kesäkuuta 1887 Kustavi – 2. marraskuuta 1955 Tampere) oli suomalainen rehtori, opetusneuvos ja kirjanpidon oppikirjojen tekijä.
Kallioniemen vanhemmat olivat filosofian tohtori Adolf Waldemar Jahnsson ja Ida Sofia Magdalena Helander. Hän pääsi ylioppilaaksi Turun klassillisesta lyseosta 1905 ja valmistui filosofian kandidaatiksi 1909 ja maisteriksi 1927. Kallioniemi teki opintomatkan Saksaan vuonna 1913.
Kallioniemi oli opettajana Iisalmen yhteiskoulussa 1909–1911, Joensuun kauppakoulun kirjanpidon ym. aineiden opettajana 1912–1918 sekä Raahen Porvari- ja Kauppakoulun opettajana 1918–1919. Hän toimi Tampereen kauppaoppilaitoksessa kirjanpidon lehtorina vuodesta 1919 alkaen ja oppilaitoksen rehtorina vuodesta 1943 alkaen. Kallioniemi oli myös Tampereen teknillisen oppilaitoksen kirjanpidon opettajana 1920–1943. Hän sai opetusneuvoksen arvonimen vuonna 1952.
Aarne Kallioniemi oli naimisissa vuodesta 1925 konekirjoituksen opettaja Elli Sofia Pulkkisen kanssa. Kallioniemen sisaruksia olivat taloustieteilijä, professori Yrjö Jahnsson, opettaja, kansanedustaja Alli Kallioniemi sekä eduskunnan pikakirjoittaja Kaarlo Kallioniemi.
Teoksia

Nimellä Aarne I. Kallioniemi:
Kaksinkertaisen italialaisen kirjanpidon perusteet : oppikirja kirjanpidon alkeisopetusta varten kauppaoppilaitoksissa ja kauppa-apulaiskouluissa sekä itseopiskelua varten. Otava 1915
Kaksinkertaisen kirjanpidon perusteet : oppikirja kirjanpidon opetusta varten keskikouluissa ja kansakoulujen jatkokursseilla, kirjanpidon alkeisopetusta varten kauppaoppilaitoksissa sekä itseopiskelua varten. Otava 1915, 2. korj. painos 1920, 3. painos 1923, 4. painos 1929
Käytännöllinen kirjanpito : oppikirja kirjanpidon opetusta varten keskikouluissa, kauppa-apulaiskouluissa, ammattikouluissa, seminaareissa, vapaa- ja työväenopistoissa, kirjanpidon alkeisopetusta varten kauppaoppilaitoksissa sekä itseopiskelua varten. Otava 1936, 3. uusittu ja lisätty painos 1943, 4. uuden kirjanpitolain mukaisesti sovellettu painos 1946, 6. uus. painos 1953, 8. tark. painos 1960, 9. painos 1962  (4.painos ja uudemmat nimellä Käytännöllinen kirjanpito : keskikouluihin, liike-apulaiskouluihin, teknillisiin oppilaitoksiin, ammattikouluihin, seminaareihin, kansalais- ja työväenopistoihin, kansakoulujen jatkoluokille sekä kauppaoppilaitoksissa alkeisopetukseen ynnä itseopiskeluun soveltuva kirjanpidon oppikirja)
Liikevaihtoveron pikaopas kirjanpitäjille : "Käytännöllisen kirjanpidon" täyteliite. Otava 1942, 2. painos 1947
5. miinalaivue

Miinalaivueen lippu.
5. miinalaivueessa palvellut miinalaiva Pohjanmaa toimi myös Suomen merivoimien lippulaivana.
5. miinalaivue (lyh. 5. MILV, aik. 5. MiLv) oli merivoimien operatiivinen joukkoyksikkö. Laivue kuului Suomenlahden Meripuolustusalueeseen ja sen tukikohta oli 7. ohjuslaivueen tavoin Kirkkonummen Upinniemessä. Laivueen tehtävänä oli ylläpitää miinoitus- ja miinantorjuntavalmiutta Suomenlahdella. 5. miinalaivue lakkautettiin Suomenlahden meripuolustusalueen tavoin vuoden 2015 alussa puolustusvoimauudistuksen yhteydessä.
Miinoittamisen ohella laivueen tehtäviin kuului puolustusvoimien sukeltajakoulutus, joka toimeenpantiin raivaaja- ja taistelusukeltajalinjoilla.
Organisaatio

Laivueeseen kuuluivat:
Esikunta, jolla oli käytössään Syöksy-luokan komentovene Jymy
Miinaviirikkö, johon kuuluivat Pansio-luokan miinalautat Porkkala ja Pyhäranta, joiden päätehtävänä on miinoittaminen merialueilla sekä joukkojen kuljetukset.
Sukeltajakoulu (ent. Sukeltajakurssi, SukK) koulutti merivoimien erikoisjoukkoja.
Erikoistoimintaosasto.
Alukset

5. miinalaivueeseen kuuluneet alukset olivat:
Miinalaiva Pohjanmaa (säilytyksessä)
Miinalaiva Hämeenmaa
Miinalautta Porkkala
Miinalautta Pyhäranta
YFL Jymy
Historia ja perinteet

Suomenlahden Laivaston Miinalaivue, joskus myös Suomenlahden Miinalaivue, perustettiin 1. heinäkuuta 1994 ja sen nimi muutettiin 9. heinäkuuta 1998 Suomenlahden Meripuolustusalueen 5. miinalaivueeksi merivoimien organisaatiouudistuksen myötä. Samalla laivueeseen liitettiin Merivoimien sukeltajakurssi. Sukeltajakurssin nimi muutettiin 1.1.2007 Sukeltajakouluksi. Sukeltajakoulu kouluttaa kaikki Suomen taistelusukeltajat.
Miinalaivueen komentajana ovat 2000-luvulla palvelleet komentajat Taisto Vanhamäki ja Petri Heilanen. Sukeltajakurssin tunnettuja johtajia ovat olleet 1990-luvulla kapteeniluutnantit  Jörgen Engroos, Veli-Petteri Valkamo ja Janne Paloheimo.
5. miinalaivue vaali miinalaiva Riilahden muistoa ja vietti perinnepäiväänsä 23. elokuuta, jolloin Riilahti upposi Tiiskerin majakan kaakkoispuolella vuonna 1943.
Affalterbach

| Affalterbach |
| --- | --- |
 Affalterbach
 vaakuna
 Affalterbach
 Koordinaatit: 48°55′N, 9°19′E 
Valtio:  Saksa
Osavaltio:  Baden-Württemberg
Piirikunta:  Ludwigsburg
Pinta-ala:  
 – Kokonaispinta-ala:  10,15 km²
Korkeus:  317 m
Väkiluku (30.6.2022):  4 477
 – Väestötiheys:  443 as./km²
Postinumero:  71563, 71364
Suuntanumero(t):  07144
 
 www.affalterbach.de 
Infobox OKVirheellinen NIMI-arvo: 
Affalterbach on kunta Ludwigsburgin piirikunnassa Baden-Württembergin osavaltiossa lounaisessa Saksassa. Se sijaitsee noin 20 kilometriä Stuttgartista koilliseen. Affalterbach tunnettaneen parhaiten Mercedes-AMG:n kotipaikkana.
Kesäkuun 2022 lopussa kunnassa oli 4 477 asukasta.
Maantiede

Affalterbach sijaitsee Buchenbachtal-nimisessä laaksossa. Sen korkein kohta on Lemberg, joka kohoaa 365 metriä merenpinnan yläpuolelle.
Historia

Varhaisin asiakirjamaininta Affalterbachista on päivätty 9. tammikuuta 972. Arkeologisten löytöjen perusteella alueella on kuitenkin asuttu jo kivikaudelta lähtien. Affalterbachin lähistöltä on löydetty myös Steinheimin ihmisen kallo, jonka iäksi on arvioitu 250 000 vuotta. Affalter on ikivanha omenapuuta (nyk. Apfelbaum) tarkoittava sana. Vuonna 496 käytiin taistelu, jossa frankit löivät alemannit, ja nykyisen Affalterbachin alueesta tuli kahden heimon rajaseutua. Tilastotietoa Affalterbachista on vasta vuodelta 1525. Tuolloin taloja laskettiin olevan 43 ja lisäksi Wolfsöldenissä oli kolme taloa. Asukkaita oli 270. Affalterbach kehittyi voimakkaasti 1500-luvun kuluessa. Seuraavalla vuosisadalla käyty kolmikymmenvuotinen sota oli tuhoisa myös Affalterbachille, ja toipuminen oli hidasta. 1800-luvun alussa paikkakunnalla asui runsaat tuhat ihmistä.
1800-luvulla väkiluku kasvoi ripeästi, eikä maanviljelys kyennyt enää elättämään koko väestöä. Poismuutto oli runsasta, vaikka uusia elinkeinoja syntyi maanviljelyksen rinnalle. Kuten muuallakin Euroopassa, siirtolaisuuden keskeisin kohdemaa oli Yhdysvallat. Palvelut ja teollisuus eivät saaneet kunnollista jalansijaa Affalterbachissa, joten se jäi maalaiskyläksi, jossa toisen maailmansodan kynnyksellä asui noin tuhat ihmistä.
Affalterbach alkoi modernisoitua vasta 1960-luvulla. Paikkakunnalle on asettunut muun muassa korkean teknologian yrityksiä.
Aiheesta muualla

Kuvia tai muita tiedostoja aiheesta Affalterbach Wikimedia Commonsissa
Kunnan verkkosivut (saksaksi)
Affalterbach, Baden-Württemberg, Saksa — Sunrise, Sunset, and Daylength
Ludwigsburgin piirikunnan kaupungit ja kunnat
Affalterbach
Asperg
Benningen am Neckar
Besigheim
Bietigheim-Bissingen
Bönnigheim
Ditzingen
Eberdingen
Erdmannhausen
Erligheim
Freiberg am Neckar
Freudental
Gemmrigheim
Gerlingen
Großbottwar
Hemmingen
Hessigheim
Ingersheim
Kirchheim am Neckar
Korntal-Münchingen
Kornwestheim
Löchgau
Ludwigsburg
Marbach am Neckar
Markgröningen
Möglingen
Mundelsheim
Murr
Oberriexingen
Oberstenfeld
Pleidelsheim
Remseck
Sachsenheim
Schwieberdingen
Sersheim
Steinheim an der Murr
Tamm
Vaihingen an der Enz
Walheim
Affalterbachin sijainti Ludwigsburgin piirikunnassa.
Abd al-Rahman

Sulttaani Abd-al Rahman, espanjalainen piirros.
Abd-al Rahman (myös Abd ar-Rahman, Abdurrahman tai Abderrahmane; k. 28. elokuuta 1859 Meknès) oli Marokon sulttaani vuosina 1822–1859.
Abd al-Rahman syntyi eri tietojen mukaan vuonna 1778, 1789 tai 1790. Hän oli sulttaani Slimanen veljenpoika ja kohosi tämän kuoltua hallitsijaksi vuonna 1822. Abd al-Rahmanin valtakaudella Marokossa oli levotonta, ja hän joutui kukistamaan kapinoita vuosina 1824, 1828, 1831, 1843, 1849 ja 1853. Lisäksi hän ajautui konfliktiin Euroopan suurvaltojen kanssa. Marokon sulttaanit olivat perinteisesti tukeneet barbareskimerirosvoja taloudellisen hyödyn vuoksi, mutta Abd al-Rahmanin kaudella Euroopan valtiot päättivät nujertaa merirosvouksen Välimerellä. Kostona laivojensa kaappauksesta Englannin laivasto saartoi Tangerin satamakaupungin. Itävaltalaiset taas pommittivat vuonna 1828 Arzilan, Larachen ja Tétouanin satamia.
Abd al-Rahman yritti laajentaa valtapiiriään Algeriaan turkkilaisten vallan kukistuttua siellä. Hän ryhtyi tukemaan algerialaista sotapäällikköä Abdelkaderia tämän taistelussa Ranskan invaasiota vastaan. Sodan alkuvaiheessa vuonna 1830 Abd al-Rahman lähetti joukkoja miehittämään Tlemcenin kaupunkia Algeriassa, mutta joutui Ranskan painostuksesta vetämään ne takaisin. Vuonna 1844 Abdelkaderin armeija perääntyi Algeriasta Marokkoon, minkä seurauksena Ranska hyökkäsi elokuussa myös Marokkoon. Abd el-Rahman kärsi nopeasti ratkaisevan tappion ranskalaisille Islyn taistelussa ja joutui lokakuussa 1844 solmitussa Tangerin rauhassa tunnustamaan Ranskan ylivallan Algeriassa ja vetämään tukensa pois Abdelkaderilta. Kun Abdelkader vuonna 1846 perääntyi uudelleen Marokkoon, Abd al-Rahman pakotti hänet antautumaan Ranskalle.
Abd el-Rahmanin kuoltua vuonna 1859 hänen seuraajakseen tuli hänen poikansa Mohammed IV.
Aiheesta muualla

Kuvia tai muita tiedostoja aiheesta Abd al-Rahman Wikimedia Commonsissa
Ahti Paunu

| Ahti Paunu> Henkilötiedot |
| --- | --- |
Syntynyt: 27. marraskuuta 1975 (ikä 48) Espoo
Muusikko
Laulukielet:  suomi, ruotsi, englanti, ranska
Tyylilajit:  pop, a cappella
Yhtyeet:  Rajaton
  [ Muokkaa Wikidatassa ] [ ohje ]  
Ahti Paunu (s. 27. marraskuuta 1975 Espoo) on suomalainen laulaja ja Rajaton-yhtyeen baritoni.
Paunu on levyttänyt sooloalbumit Lähtevien laivojen satama (2002), joka sisältää Kaj Chydeniuksen lauluja, sekä albumin Haaveita ja särkyneitä unelmia (2013).
Hän esiintyi MTV3:n TV-draamassa Sydän toivoa täynnä 1997–1999 Trio Toivo -kokoonpanossa. Paunu on ollut Classic Radion toimittaja ja suositun Oopperaillan juontaja. Nykyisin hän toimii ajoin Yle Radio 1:n toimittajana ja on tunnettu Mielimaisema-ohjelmastaan. Hän on valmistunut Sibelius-Akatemian musiikkikasvatuksen osastolta ja opettanut laulajia freelancerina esimerkiksi Ranskassa.
Ahti Paunu on edesmenneen laulaja Päivi Paunun veljenpoika.
Aiheesta muualla

Ahti Paunu Internet Movie Databasessa. (englanniksi)
Rajattoman kotisivut
Rajaton
| --- | --- |
Albumit:   Nova  Boundless  Sanat  Joulu  Kevät  Out of Bounds  Rajaton sings ABBA with Lahti Symphony Orchestra  Maa  Rajaton Sings Queen with Lahti Symphony Orchestra  Best of Rajaton 1999–2009  Tarinoita  Jouluyö  Suomen lasten lauluja  Kaksi astetta  Rajaton Sings the Beatles with Lahti Symphony Orchestra  Salaisuus  Tuhansien laulujen maa  Ja niin on taasen joulu 
DVD:t:   Joulu  Hiljainen jouluyö
Julien Sprunger

| Julien Sprunger |
| --- | --- |

Henkilötiedot
Syntynyt: 1. tammikuuta 1986 Fribourg, Sveitsi
Kansalaisuus:   Sveitsi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  194 cm
Paino:  90 kg
Seura
Seura:  Fribourg-Gottéron
Sarja:  National League A
Pelinumero:  86
Pelaajaura
Pääsarjaura:  2002–
Aik. seurat:  HC Düdingen (Sveitsi 3) HC La Chaux-de-Fonds (NLB)
NHL-varaus:  117, 2004 Minnesota Wild
Julien Sprunger (1. tammikuuta 1986 Fribourg, Sveitsi) on sveitsiläinen jääkiekkohyökkääjä, joka edustaa Sveitsin NLA-joukkue Fribourg-Gottéronia. Sprunger on pelannut koko pääsarjauransa Sveitsissä ja Fribourg-Gottéronin joukkueessa.
Sprunger edusti Sveitsin jääkiekkomaajoukkuetta MM-kisoissa vuosina 2007–2011 sekä talviolympialaisissa 2010.
NHL-seura Minnesota Wild varasi Sprungerin vuoden 2004 varaustilaisuudessa neljännellä kierroksella, 117. pelaajana. Sprunger ei kuitenkaan ole pelannut otteluakaan organisaatiossa.
Kaisa Kuikkaniemi

| Kaisa Kuikkaniemi> Henkilötiedot |
| --- | --- |
Kansalaisuus:  Suomi
Ammatti:  käsikirjoittaja, näyttelijä
Puoliso:  Eppu Salminen
Aiheesta muualla
IMDb 
Elonet
Kaisa Kuikkaniemi on suomalainen käsikirjoittaja ja näyttelijä. Kuikkaniemen näkyvimpiä käsikirjoitustöitä televisiossa ovat olleet Ylen Uusi päivä ja C Moren Kämppikset -sarjat.
Kuikkaniemi on käsikirjoittanut muun muassa Dingo–musikaalin yhdessä Otto Kanervan kanssa, joka sai ensi-iltansa Rauman kesäteatterissa kesällä 2022.
Kuikkaniemi on naimissa Eppu Salmisen kanssa. Heillä on viisi yhteistä lasta.
Kaisa Kymäläinen

Kaisa Kymäläinen Jyväskylän Kalevan kisoissa vuonna 2018.
Kaisa Emilia Kymäläinen (s. 11. lokakuuta 1994) on suomalainen lentopalloilija ja kuulantyöntäjä.
Lentopallon Mestaruusliigassa hän on edustanut Oriveden Ponnistusta ja saavuttanut kaksi hopeaa ja yhden pronssin. Hän on pelipaikaltaan yleispelaaja ja hänen pituutensa on 183 senttimetriä.
Kuulantyönnössä Kymäläinen on edustanut Oriveden Ponnistusta vuoteen 2021 asti ja sen jälkeen Hirsilän Pyrkivää. Häntä valmensi aiemmin Jaakko Hassi ja vuodesta 2021 Teijo Kööpikkä. Hän on saavuttanut Kalevan kisoissa kultaa 2017 ja 2023, hopeaa 2018 sekä pronssia Kalevan kisoissa 2016, 2021 ja 2022. Sisäratojen SM-kilpailuissa hän voitti kultaa 2017 ja 2019, hopeaa 2018 sekä pronssia 2015 ja 2021. Hän on voittanut lajin Suomen-mestaruuden 15-vuotiaissa (vuonna 2009), 17-vuotiaissa (2011) ja 22-vuotiaissa (2014, hallissa 2015 ja 2016). Hänen ennätyksensä 4 kilogramman kuulalla on ulkoradoilla 16,94 m ja sisäradoilla 16,50 m.
Kaiju Haanpää

| Kaiju Haanpää> Henkilötiedot |
| --- | --- |
Syntynyt: 20. tammikuuta 1948 (ikä 76) Helsinki, Suomi
Kansalaisuus:   Suomi
Taiteilija
Ala:  Kuvataiteilija
Aiheesta muualla
Kotisivut
Kaiju Haanpää  (o.s. Järvilehto, s. 20. tammikuuta 1948 Helsinki) on suomalainen kuvataiteilija.
Haanpää opiskeli Turun Taideyhdistyksen Piirustuskoulussa taidemaalariksi 1968–1971, Taideteollisessa korkeakoulussa kuvaamataidon opettajaksi 1972–1976, taiteen maisteriksi 1986–1987.
Hänen vanhempansa ovat kihlakunnan neuvos Niilo Ilmari Järvilehto ja Helvi Irene Järvilehto (o.s. Lammi). Ensimmäinen aviomies oli Hannu-Pekka Haanpää, joka on kuollut. Nykyinen avopuoliso vuodesta 1980 on professori, fil.tri Pekka Juhani Korhonen. Lapsia Haanpäällä on neljä.
Aiheesta muualla

Victoria Martelin: Kaiju Haanpään tuotannon keskeiset aiheet ja niiden merkitys (pdf) (Pro gradu)  Kevät 2013. Lapin yliopisto.
Kuukauden taiteilija maaliskuu 2019 – Kaiju Haanpää Taiteilijat O ry. Viitattu 29.4.2021.
992

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Boleslaus I Rohkea tuli Puolan herttuaksi.
Kuolleita

25. toukokuuta - Mieszko I, Puolan herttua
Winter (Tori Amosin kappale)

| ”Winter” Tori Amos |
| --- | --- | --- |

Singlen tiedot
 Albumilta: Little Earthquakes
 A-puoli: ”Winter”
 B-puoli: ”Upside Down”   ”Take to the Sky”   ”Sweet Dreams”   ”The Pool”   ”Smells Like Teen Spirit”   ”Angie”   ”Thank You”
 Äänitetty : 1990
 Julkaistu: 6. tammikuuta 1992 (julkaisu albumilla)   9. maaliskuuta 1992 (single)
 Formaatti: CD, vinyyli, kasetti
 Tekijä(t): Tori Amos
 Tuottaja(t): Davitt Sigerson
 Tyylilaji: pop
 Kesto: 05.41
 Levy-yhtiö: Atlantic Records ”, East West
Listasijoitukset
  25.
Tori Amosin muut singlet
| ”China” 1992 | ”Winter” 1992 | ”Crucify” 1992 |
Winter on yhdysvaltalaisen laulaja-lauluntekijä Tori Amosin kappale vuodelta 1992. Se julkaistiin singlenä Amosin ensimmäiseltä sooloalbumilta Little Earthquakes (1992). Kappaleen on säveltänyt Amos ja tuottanut Davitt Sigerson.
Taustaa

”Winter” on pianoballadi, joka käsittelee isän ja tyttären välistä suhdetta ja kasvamista. Amos sai idean kappaleeseen keskustelusta, jonka hän kävi isänsä kanssa ollessaan pettynyt itseensä. Kappaleessa mainitut valkoiset hevoset ovat Amosin mukaansa metafora lapsuuden unelmille, joista ihminen saattaa luopua aikuisena.
Julkaisu

”Winter” on mukana Amosin ensimmäisellä sooloalbumilla Little Earthquakes, joka julkaistiin 6. tammikuuta 1992. Kappale julkaistiin albumin neljäntenä singlenä muun muassa Iso-Britanniassa, Euroopassa ja Australiassa 9. maaliskuuta 1992. Yhdysvalloissa ”Winter” julkaistiin albumin viimeisenä singlenä marraskuussa.
Singlestä on olemassa useita eri versioita, joiden B-puolina eri kappaleita. Ensimmäisellä Britannian CD-singlellä on cover-versioita muiden artistien kappaleista, muun muassa Nirvanan kappaleesta ”Smells Like Teen Spirit”. Cover sai huomiota medialta ja Nirvanan laulajalta Kurt Cobainilta.
Britannian singlen toisella versiolla ja Yhdysvaltain singlellä on B-puolina  Amosin alkuperäisiä kappaleita. Kappaleet ”Upside Down”, ”Sweet Dreams” ja ”Take to the Sky” oli alun perin tarkoitettu Little Earthquakes -albumille, mutta jäivät pois lopulliselta kappalelistalta.
”Winter”-kappaleelle kuvattiin musiikkivideo. Sen ohjasi Cindy Palmano, joka oli ottanut albumin promokuvat. Video on julkaistu myöhemmin Amosin videokokoelmilla Little Earthquakes (1992), Complete Videos 1991–1998 (1998) ja Fade to Red (2006).
Vastaanotto

”Winter” nousi Britannian singlelistalla sijalle 25, mikä oli Amosin paras listasijoitus siihen mennessä. Australiassa single oli listasijalla 49.
Kappaletta on usein pidetty yhtenä Amosin parhaista. Muun muasssa Stereogum, The Guardian ja Renowned for Sound ovat laittaneet kappaleen Tori Amosin kappaleen parhaiden kappaleiden listalle.